Israel ― Lähi-idän ainoa demokratia.
Jerusalem ― maailman kiistellyin kiinteä omaisuus.
Juudea ja Samaria ― maailman "Länsirannaksi" tuomitsema.
Mediassa toimittajat peittelevät sitä.
Tositarinoita oikeista ihmisistä: isistä, äideistä, lapsista, perheistä.
He ovat Israelin sydänmaiden ihmisiä.
Matka jatkuu Joosuan ja Kaalebin raportilla.
JOSHUA & CALEB ISRAELIN SYDÄNMAILLA
Jeremy Gimpel, on mahtavaa olla kotonasi.
Ihmiset maksaisivat miljoonia parvekkeen näköalasta.
Kotona Tennesseessä meillä on Great Smoky Mountains -vuoristo, -
mutta tämä on... Kuulostaako "eeppistä" liian oudolta?
Mennään tarinaasi. Matkasi on kiehtova.
Jumala on tuonut sinut TV-ohjelman juontajaksi -
puhumaan Israelin puolesta kansakunnille.
Mennään kuitenkin taaksepäin. Juuri nyt tahdomme kuulla tarinasi.
Palataan isääsi. Kerroit tarinan ryhmällemme jokin aika sitten.
Isäsi tuli ensin Israeliin ja lähti sitten laivalla Amerikkaan.
Rahaa oli niukasti, ja hän meni halvimpaan collegeen. Kerro sinä.
Isoisäni käveli Venäjältä Israeliin 15-vuotiaana vuonna 1916.
Ensimmäiset vuodet hän kuivasi pohjoisen soita.
Nykyisin Pohjois-Israel on maan kauneinta seutua.
Isä syntyi Jerusalemissa. Lukion jäl- keen hän palveli armeijassa 3 vuotta.
Hän aikoi lääkäriksi. Ainoa lääketieteellinen koulu oli täynnä, -
eivätkä hänen arvosanansa riittäneet, hän kun pelasi paljon jalkapalloa.
Hän lähti laivalla New Yorkiin. Hänellä oli taskussa 500 dollaria.
Hän päätti etsiä USA:n halvimman collegen.
Halvin oli baptistien raamattukoulu Louisianan Alexandrian laidalla.
Hän nousi bussiin. Se, että juutalainen nousi laivaan Israelissa -
ja päätyi baptistien raamattukouluun -
Louisianan Alexandrian laidalle vuonna 1960, oli ennenkuulumatonta.
Mutta kristityt rakastivat ja tukivat isääni. He kokivat siunauksena sen, -
että Pyhän maan juutalainen tuli heidän kouluunsa.
Isä uurasti kuin työhevonen. Hän ei osannut englantia ennestään.
Lääketieteelliseen ei ole helppo päästä USA:ssakaan.
Hän teki 20 tunnin työpäiviä.
Kerran hänet kutsuttiin jalkapallo-otteluun.
Isä sanoi: "Rakastan jalkapalloa! Olen pelannut sitä koko ikäni.
Olen täällä, koska pelasin niin paljon."
Hepreaksi kaduregel tarkoittaa eurooppalaista jalkapalloa.
Hän odotti sitä, mutta näkikin valtavia amerikkalaisia painimassa kentällä.
Hän mietti: "Mitä Amerikka on tehnyt jalkapallolle?"
Hän tarkkaili peliä ja huomasi, että he potkaisivat munanmuotoisen pallon -
H:n näköisen maalin läpi. Isä sanoi: "Pystyn tuohon. Olen pelannut -
minun jalkapalloani koko ikäni. Osaan potkaista munan H:n läpi."
"Näytätkö?" - "Toki."
Amerikkalaista jalkapalloa potkaistiin ennen varpaat kohtisuorassa palloon.
Isä potkaisi sitä kuin tavallista jalka- palloa, ja se lensi suoraan maalin läpi.
Muut hämmästyivät. Isä oli ensimmäisiä, -
jotka toivat eurooppalaisen potkutavan amerikkalaiseen jalkapalloon.
Hän sai jalkapallostipendin lääketie- teelliseen yliopistoon Oklahomaan.
Valmistuttuaan hän sai harjoittelu- paikan Atlantasta. Minä synnyin siellä.
Suunnitelma oli tulla lääkäriksi -
ja muuttaa Israeliin parantamaan sairaita.
Elämä Atlantassa oli kuitenkin ihanaa. Oli kaunis talo ja hieno auto.
Isä sai palkankorotuksen ja osti uuden auton ja talon.
Elämä vei mukanaan. Asuimme 20 vuotta Atlantassa.
Vuonna 1991, kun Saddam Hussein alkoi ampua raketteja Israeliin, -
isoveljeni Daniel ja Micah jättivät opinnot kesken ja muuttivat Israeliin.
Vanhemmat huolestuivat. Ohjuksia lensi, ja veljieni lentokone laskeutui.
Kun sota laantui vuonna 1991 ja olin 11-vuotias, vanhempani sanoivat: -
"Aioimme muuttaa takaisin Israeliin. Vanhimmat lapset ovat jo siellä."
Jätimme Atlantan. Olemme olleet Israelissa siitä asti.
Huomatkaa tarinasta tämä.
Isoisä aloitti matkan Israeliin maallisena sionistina.
Hän tuli ortodoksijuutalaisesta, Tooraa noudattavasta kodista.
Hänestä tuli maallinen sionisti.
On vaikeaa noudattaa kosheria 1,5 vuoden matkalla Israeliin.
Hän oli niin nuori, ettei hänellä ollut varoja pysyä Tooran käskyissä.
Hän pakeni Venäjältä antisemitismiä, -
joka muuttui holokaustiksi vain joitakin vuosia myöhemmin.
Mutta perheeni, joka palasi vuonna 1991, oli uskonnollisia sionisteja.
Emme paenneet Atlantasta vaan juoksimme kohti Israelia.
Nuo kaksi liikettä tai paluuta Israeliin, ovat lähes vastakohtia.
Nykyisin Israelin liike ei ole pelon vaan rohkeuden liike.
Se ei ole maallinen vaan hyvin pitkälti hengellinen liike.
Mahtavaa! Kaikilla, joiden kanssa olemme puhuneet, -
on ollut valtava uskon yhteys Israeliin. Se on upeaa nähdä.
Se usko toi sinunkin perheesi takaisin Israeliin.
Minne muutitte tultuanne? - Muutimme Jerusalemiin.
Jerusalemiin. Olisi pitänyt arvata.
Kävin yläkoulun ja lukion ja suoritin asepalveluksen.
Jos nyt puhutaan uskonnollisesta yhteydestä Israeliin.
2 000 vuoden ajan uskonto oli meille henkilökohtainen asia.
Kyse oli omasta yhteydestämme Jumalaan -
ja omasta käskyjen noudattamisesta rukouksissa.
Vuonna 1948 uskonto muuttui. Palattiin kansalliseen lunastukseen.
Israelissa paljastuu päämäärä. Kyse ei ole vain omasta pelastuksestani.
Jumalan suunnitelma koko ihmis- kunnalle on paljastumassa Israelissa.
Nyt meitä haastaa kysymys: "Jos Jumalan suunnitelma -
tulee esiin Israelissa, mikä minun osani on Jumalan suunnitelmassa?
Miten voin näytellä isointa osaa, olla tämän kertomuksen paras hahmo?"
Pidimme kiinni profeettojen sanoista tuhansia vuosia pelkällä uskolla.
Isoisäni aikaan Israelia ei ollut.
Vuonna 1914 Israelissa asui 60 000 juutalaista.
Vuonna 2014 heitä oli yli 6 miljoonaa.
Vain sadassa vuodessa 60 000:sta 6 miljoonaan on ennennäkemätöntä.
Israelin maassa pyhyys paljastuu räjähdysmäisesti.
Jumalan suunnitelma paljastuu. Mikään ei enää pysäytä tätä junaa.
Nyt kaikki kysyvät, miten voivat olla osa sitä.
Miltä sinusta tuntuu olla osa tätä valtavaa ennalleenasettamista?
Olet asunut täällä lähes koko ikäsi kietoutuneena siihen prosessiin.
Se on yhtä myllerrystä.
Maailma näyttää tulleen paikkaan, jossa Israelin pitää ottaa johtajuus.
Meidän pitää näyttää tietä. USA alkaa menettää asemaansa.
Se on ottanut Jumalan pois kouluista ja kymmenen käskyä oikeustaloista.
Se poistaa Jumalan kaikista julkiselämän piireistä.
Yhteiskunta ei voi elää ilman uskontoa, -
kuin eläimet toisten eläinten keskellä.
Jumala meissä tekee meistä ihmisiä. Kaikki eläimet ovat eläviä olentoja, -
mutta me olemme ihmisiä. Meidät on luotu Jumalan kuviksi.
Jos poistamme Jumalan kuvan itsestämme, yhteiskunta luhistuu.
Yhtäällä meillä on USA, joka poistaa Jumalan kaikkialta.
Toisaalla on ISIS, joka käyttää "jumalaansa" sodankäyntiin.
Tarvitaan johtaja, valo maailmassa, -
joka näyttää, että Jumalan tie on rauhan ja rakkauden tie.
Israelista tulee vuosi vuodelta hengellisempi.
Sekin on Hesekielin profetia.
Takaisin palaavat juutalaiset saavat kivisydämen tilalle lihasydämen.
Jumala vuodattaa Henkensä Israelin kansan ylle, -
jotta se noudattaisi Hänen käskyjään.
Hesekielin näyssä ensimmäisenä Israeliin palaavat ovat maallisia, -
mutta sukupolvien myötä Henki yhdistää heidät uudelleen siihen, -
keitä he todella ovat.
Joka vuosi Israelissa nähdään hengellistä heräämistä.
En ainoastaan seuraa sivusta kertomuksen etenemistä, -
vaan olen osa sitä. Muovaan sitä kasvattamalla perheeni täällä.
Atlantassa englanti oli äidinkieleni.
Nyt 3 000 vuotta kadoksissa ollut muinainen kieli on lasteni äidinkieli.
Se on ihme.
Mahtavaa! Kertoisitko armeijavuosistasi? - Toki.
Olin 18-vuotias, kun pääsin lukiosta. En tahtonut heti armeijaan, -
vaan menin jeshiva-kouluun kahdeksi vuodeksi.
Opiskelin juutalaista filosofiaa, Tooraa, Raamattua ja juutalaista lakia.
Keskityin hengelliseen kaksi vuotta.
Tahdoin mennä armeijaan johtajana, valona. Tahdoin upseeriksi.
Yhdeksän kuukauden jälkeen sain ylennyksen aliupseeriksi -
ja minut lähetettiin upseerikouluun. Palvelin Givati-prikaatin jalkaväessä.
Menin armeijaan elokuussa 2000. Syyskuussa 2000 puhkesi intifada.
Suoritin koko palvelukseni Gazan kaistaleella.
Se tuntui järisyttävältä.
Näimme CNN:ltä palavia renkaita ja polttopullojen heittelyä -
ja nyt niitä heitettiin minua kohti.
Olin pelaaja uudessa pelissä: olin juutalainen sotilas.
Minulle valkeni, -
että Israelin puolustusvoimat on ensimmäinen juutalainen armeija -
Israelin maassa kuningas Daavidin aikojen jälkeen.
Olemme herättäneet kuolleista Daavidin armeijan -
ja taistelemme pahan valtaa vastaan.
Tätä ei haluta sanoa ääneen.
Näemme, mitä naapurit ympärillämme tekevät toisilleen.
He muuttavat kirkkoja Syyriassa ja Irakissa kidutuskammioiksi.
Sitä on vaikeaa kuvitella, mutta kristittyjä ristiinnaulitaan Syyriassa.
Ja täällä on yksi maa, jonka näky on luoda rukoushuone, -
jossa kaikki kansat voivat palvella Jumalaa.
Taistelemme vapauden ja Lähi-idän ainoan vapaan yhteiskunnan puolesta.
Et ole ainoastaan eturintamassa puhumassa Israelin puolesta -
vaan myös sotilas, joka taistelee Gazassa.
Minusta se on upea asia. Harva seisoo molemmissa rintamissa.
Olet sekä Israelin puolestapuhuja että taistelit sotarintamassa.
Tahtoisin puhua nyt tästä toisesta taistelusta, jota teet vahvasti.
Kertoisitko, mitä teet nykyään Israelin puolestapuhujana?
Gazan viime sota oli minulle musertava hengellisesti.
Minut kutsuttiin armeijaan. Sain 8 tuntia aikaa -
saapua hätänoutopisteelle. Israeliin satoi tuhansia raketteja.
Meidät kutsuttiin puolustamaan viattomia siviilejä.
Haavoituin sodassa, ja kun katsoin uutisia vapauduttuani tehtävistä, -
niissä kuultiin sekä Israelin edustajaa että Hamasin edustajaa.
Mietin, ovatko USA, BBC ja CNN menettäneet järkensä.
Mitä jos WTC-iskujen jälkeen olisi kuultu USA:n presidentin -
ja sitten myös Osama Bin Ladenin versio tapahtumista?
Ei niin tehtäisi. Meitä ammuttiin raketeilla!
Puolustimme itseämme. Missä maailma on mennyt vikaan?
Olemme perustaneet Voice of Israel -uutisverkoston Jerusalemiin.
Se kertoo asioista niin kuin ne tapahtuvat Israelin näkökulmasta.
Niille, jotka tahtovat kuulla totuuden Israelista, on nyt osoite auki aina.
Se vie totuuden Israelista maailmaan.
Jes. 2:ssa ja Miik. 4:ssä on profetia: -
"Siionista lähtee laki, Jerusalemista Herran sana".
Mitenhän se tapahtuu? Onko jollakulla tosi kova ääni?
Kun juutalaiset palasivat Israeliin, internet keksittiin.
Nyt Israelista Toora voi lähteä Siionista ja totuus Jerusalemista.
Se on näkymme.
Olemme tyrannian ja sorron ympäröimiä.
Se tyrannia ja sorto ei tyydy omiinsa.
Se tahtoo vallata Euroopan ja lopulta Amerikan.
Tarvitaan ääni, joka herättää maailman unestaan.
Sitä Voice of Israel tekee.
Miten pitkään olet tehnyt sitä työtä?
Ensimmäisestä radio-ohjelmasta on yli kymmenen vuotta.
Se muuttui TV-ohjelmaksi "Tuesday Night Live in Jerusalem".
Nyt Voice of Israel on perustettu.
Olemme kertoneet totuutta Israelista yli 10 vuotta. Tämä on tilaisuutemme.
Monet sionistiliikkeen alkuvuosien juutalaiset pohtivat, -
kannattaako Israeliin mennä.
1900-luvulla Israel oli suo- ja autiomaiden takapajula.
"Meidän pitäisi olla valo kansoille. Jos muutamme Israeliin keskelle Lähi-itää,
miten vaikutamme USA:han? Miten teemme tehtävämme?"
He eivät tienneet, että sillä, miten me Israelissa yhteiskuntana -
toimimme Hamasin kanssa ja terrorismin uhan suhteen, -
miten elämme demokraattisena yhteiskuntana, -
jonka hengellisyys kasvaa jatkuvasti, juuri sillä me olemme valo maailmalle.
Televiestinnän, TV:n ja verkon kautta koko maailma näkee valon Siionista.
Toimit monilla aloilla. Voisimme puhua jokaisesta.
Olet ollut monessa mukana elämäsi aikana.
Viime vaaleissa pyrit kansanedustajaksi knessetiin.
Millainen kokemus se oli? - Kokemus oli ilmiömäinen.
Se oli mahtavaa. Matkustimme ympäri Israelia.
Israelissa uskomme on kytköksissä kaikkeen ja kokonaisvaltaista.
Juutalainen USA:ssa on amerikkalainen Yankees-fani, -
joka käy ostoksilla ja on myös juutalainen.
Israelissa juutalaisuus näkyy kaikessa.
Asuinpaikka ilmenee oman uskon kautta.
Puoluekanta ilmenee oman uskon kautta.
Levitimme Israelissa ideologiaa, että uskomme hengelliseen sionismiin.
Muistutimme, että olemme tehneet alijan. Olemme tulleet Israeliin.
Mutta nyt meidän pitää jatkaa alijan tekemistä lopullista päämäärää kohti.
Israelin valtion perustaminen oli vasta prosessin alku.
Nyt tavoite on letaken olam bemalchut shadai: -
perustaa Jumalan valtakunta Israeliin.
Miltä näyttäisi rauhan, harmonian ja jumalisuuden valtakunta maailmassa?
Mahtavaa. Olemme puhuneet siitä, mitä teet ja missä olet mukana.
Tahtoisin kuulla ihan perusasioista sinusta.
Millainen perheesi on?
Elän tavallaan kahdessa maailmassa.
Toisaalta mieleni on täynnä Jumalaa, Israelia, juutalaisten tarkoitusta, -
Raamatun päämäärän paljastumista, kansoja, jotka vastustavat -
tai ovat puolellamme, profetioiden toteutumista. Siis isoa näkyä.
Koko muu elämäni on hyvin pientä näkyä.
Se näky keskittyy täysin lapsiini.
Raamatun kertomukset... Toora on laki siitä, miten kulkea Jumalan teitä.
Luonnonlakien lisäksi on hengellisiä lakeja, -
miten Jumala tahtoo meidän elävän.
Pitää kunnioittaa vanhempia, avioitua, perustaa perhe, pyhittää tietyt ajat.
Ne lait annettiin kertomusten kautta. Ne ovat kertomuksia perheistä.
Aadam ja Eeva. Aabraham, Iisak ja Jaakob sekä heidän perheensä.
Kaikki Israelin kertomukset annettiin perheen näkökulmasta.
Suuri näky Israelissa esille tulevasta päämäärästä on tärkeä.
Kaiken ytimessä on silti aina vakaan perheen kasvattaminen, -
miehen ja vaimon rakkaus.
Pohjimmainen päämääräni on kasvattaa uusi sukupolvi israelilaisia.
Se, mitä teen Israelin ulkopuolella, on vain esimerkin antamista lapsilleni.
Näin juutalaismiehen pitäisi elää.
Hänen ei tule omistautua omalle itselleen vaan korkeammalle itselleen,
ylittää oma itsenäisyytensä ja elää jollekin suuremmalle kuin oma itse.
Se on Jumalan palvelemista. - Mennään syvemmälle.
Puhut perheestäsi, mutta mitkä ovat unelmasi?
Mistä unelmoit, kun istut sohvalla ja ajattelet perhettäsi, tätä paikkaa -
tai Israelin kansaa? Mitä näet tulevaisuudessa?
Talon ulkopuolella on hiekkatie, joka kulkee aivan parvekkeeni alta.
Sen nimi on Patriarkkojen tie, ja se on peräisin patriarkkojen ajoilta.
1. Mooseksen kirjassa Aabraham kutsutaan Beersebasta -
viemään Iisak uhriksi Jerusalemiin.
Tämä oli päätie Jerusalemin eteläpuolelta Jerusalemiin.
He kävelivät tätä polkua pitkin.
Siitä asti kaikki tuhannet juutalaiset, jotka asuivat Jerusalemista etelään, -
kulkivat tätä polkua pitkin kolme kertaa vuodessa temppeliin.
Polun varrella on rituaalikylpyjä, mikvejä, -
jotka oli rakennettu puhdistautumista varten Jerusalemiin matkustaville.
Nyt näen lasteni leikkivän Patriarkkojen tiellä, -
jossa Aabraham ja Iisak kulkivat. Se on unelmani. Se on jo totta.
Nyt se pitää saada kukoistamaan.
Olemme palanneet Juudean vuorille. Miten?
Se mainitaan yli 40 kertaa Raamatussa.
Karkotettujen kokoaminen on Kirjoitusten profetoiduin tapahtuma.
Omassa yhteisössäni on juutalaisia Etiopiasta, Venäjältä, Amerikoista, -
Euroopasta, Etelä-Afrikasta ja Australiasta. Meidät on koottu -
maan neljältä kulmalta takaisin Juudean vuorille vastoin odotuksia.
Unelma on kasvattaa upeita lapsia, jotka taistelevat kaiken sen puolesta, -
mikä on oikein: rauhan, demokratian ja ihmisoikeuksien puolesta.
Lapsia, jotka näkevät köyhät ja auttavat heitä.
Miksi tsedaka eli almujen antaminen on niin tärkeä mitsva Toorassa?
Jos meidän tulisi elää vain itsellemme, miten eroaisimme hevosesta?
Se tekee meistä ihmisiä, että kykenemme antamaan itsestämme.
Tahtoisin lasteni elävän jotakin itseään suurempaa varten, -
korkeampia elämän päämääriä varten. Se on unelmani.
Lisätietoja Jeremy Gimpelistä saa osoitteesta www.voiceofisrael.com.
JOSHUA JA CALEB ISRAELIN SYDÄNMAILLA
Suomennos: Maija Tuukkanen